Μαρκ Σιφναίος

Ο Μαρκ Σιφναίος (Άμστερνταμ, γενν. 24 Νοεμβρίου 1996) είναι Ολλανδός ποδοσφαιριστής, ο οποίος αγωνίζεται ως επιθετικός για την Καβάλα.

 Σταδιοδρομία σε συλλόγους 

 Πρώτα χρόνια 
Ο Σιφναίος έκανε τα πρώτα ποδοσφαιρικά του βήματα στην Ολλανδία. Αρχικά, αγωνίστηκε στην VW-HEDW .Εκεί τον εντόπισε ένας ατζέντης και η πρώτη μεταγραφή έγινε για την SV RAP, μία ακαδημία υψηλότερου επιπέδου. Ακολούθησε η Ρόντα, η SV ARGON που λειτουργεί σαν ακαδημία της Ουτρέχτης, και ύστερα η Μπράμπαντ Γιουνάιτεντ.

 Βάαλβαϊκ 
Ξεκίνησε την επαγγελματική του σταδιοδρομία το 2014 στην ολλανδική Βάαλβαϊκ, όπου κατέγραψε τρεις συμμετοχές στην Εέρστε Ντιβίζιε (δεύτερη κατηγορία), έχοντας κυρίως συμμετοχή στη δεύτερη ομάδα του συλλόγου.

 Κεράλα Μπλάστερς 
Το καλοκαίρι του 2017, ο Σιφναίος άφησε την Ολλανδία και τη Βάαλβαϊκ και έκανε το ταξίδι για την «μακρινή» Ινδία. Προορισμός του η Κεράλα Μπλάστερς, η οποία είχε προπονητή τον Ρενέ Μιούλενστεν. Στις αρχές Ιανουαρίου του 2018, ωστόσο, ο Ρενέ Μιούλενστεν αποτέλεσε παρελθόν από τον πάγκο. Ο Σιφναίος βλέποντας πως ο νέος προπονητής σκοπεύει να αλλάξει το πλάνο, αποφάσισε να μείνει ελεύθερος από την Κεράλα Μπλάστερς, λύνοντας κοινή συναινέσει το συμβόλαιό του με την ινδική ομάδα. Ήταν μια κίνηση που αιφνιδίασε τους Ινδούς, καθώς παρά το γεγονός ότι ο χρόνος συμμετοχής του είχε μειωθεί αισθητά, μέχρι εκείνη τη στιγμή ήταν ο πρώτος σκόρερ του συλλόγου.

 ΦΚ Γκόα 
Στις 26 Ιανουαρίου του 2018, συμφώνησε με την ινδική Γκόα, που διεκδικούσε το ινδικό πρωτάθλημα. Με τη Γκόα αγωνίστηκε στην ημιτελική φάση των play offs. Ο συνολικός απολογισμός του στην ομάδα ήταν 7 συμμετοχές και 1 γκολ.

 Παναθηναϊκός 
Στις 4 Αυγούστου του 2018, υπέγραψε συμβόλαιο τριετούς διάρκειας με τον Παναθηναϊκό. Το επίσημο ντεμπούτο του με την φανέλα του Παναθηναϊκού πραγματοποιήθηκε στην εντός έδρας αναμέτρηση με τον Ο.Φ. Ιεράπετρας για το Κύπελλο Ελλάδος που έληξε 2-2.

 Απόλλων Λάρισας(Δανεικός) 
Το καλοκαίρι του 2019, μετακινήθηκε με δανεισμό στον Απόλλων Λάρισας της Σούπερ Λιγκ 2.

 ΦΚ Κιάσσο 
Το καλοκαίρι του 2020, ο Μαρκ Σιφναίος υπέγραψε ως ελεύθερος στην Ελβετική ΦΚ Κιάσσο.

 Παραπομπές 

 Εξωτερικοί σύνδεσμοι 

 Μαρκ Σιφναίος στο pao.gr
 Μαρκ Σιφναίος στον ιστότοπο της Σούπερ Λίγκ 
 Μαρκ Σιφναίος στο transfermarkt.com
 Μαρκ Σιφναίος στο soccerway.com

Κατηγορία:Έλληνες ποδοσφαιριστές
Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΡΚΣ Βάαλβαϊκ
Κατηγορία:Ποδοσφαιριστές Κεράλα Μπλάστερς ΦΚ
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ποδοσφαιριστές ΦΚ Γκόα
Κατηγορία:Έλληνες ποδοσφαιριστές στο εξωτερικό
Κατηγορία:Ολλανδοί ποδοσφαιριστές στο εξωτερικό
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Απόλλων Λάρισας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ίιρστε Ντιβίζι
Κατηγορία:Ξένοι ποδοσφαιριστές στην Ινδία
Κατηγορία:Ποδοσφαιριστές ΦΚ Κιάσσο
Κατηγορία:Ξένοι ποδοσφαιριστές στην Ελβετία
Κατηγορία:Ολλανδοί ελληνικής καταγωγής
Κατηγορία:Ποδοσφαιριστές Αθλητικού Ομίλου Αγία Νάπα
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α.Ε. Ζακακίου
Κατηγορία:Ποδοσφαιριστές Α.Ο. Καβάλα